kardosdrur/scandi-wiki huggingface dataset:
Riga Black Balsam

Riga Black Balsam (lettisk: Rīgas Melnais balzams) traditionel lettisk krydret sort bittersød likør fremstillet af 24 ingredienser: urter, krydderier, brændt sukker, honning, blomster og bær med en alkoholprocent på 45%. Produktet produceres af det lettiske Latvijas Balzams.

Navnet "balsam" refererer til, at den oprindelig er et lægemiddel. Den er Letlands nationaldrik og er en af verdens mest udbredte bitter. Blandt danskere er Riga Balsam kendt blandt sømænd i havnebyerne, og i skipperbyen Marstal på Ærø er drikken særligt udbredt. I flere år i træk var SuperBrugsen i Marstal Danmarks eneste importør af Riga Balsam. Brugsen sendte dog balsammen ud i resten af landet.

Fremstillingsrecepten er hemmelig og består af 24 ingredienser. De kendte er Ensian, Peru balsam (Myroxylon balsamum), birkeknopper, honning, volverlej, (arnica montana) baldrian, pebermynte, havemalurt, kalmusrod, blåbær, hindbær, egebark, appelsinskal, ingefær, muskatnød og peber. 

Den første lagring foregår i egefade. Drikken angives at hjælpe mod fordøjelsesproblemer og mange andre skavanker.

I dag fremstilles Rīgas Melnais balzams af firmaet Latvijas Balzams og sælges bl.a. i håndlavede stentøjsflasker.

Historie 
Riga apotekeren Abraham Kunze fremstillede ved hjælp af gamle apotekerrecepter omkring 1750 Kunzer Balsam. Siden fremstillede Wolfschmidts Destilleri i Riga gennem generationer Riga Balsam og distribuerede den i keramikflasker.

Ifølge legenden kunne Kunze 1752 helbrede kejserinde Katharina 2. af Ruslands mavepine ved at hun jævnligt drak Riga Balsam under et ophold i Riga, og snart blev drikken en af favoritterne ved det russiske hof og over hele Europa. Navnet "balsam" refererer også til at drikken egentlig er et lægemiddel.

De danske Østersø-sejlskibe havde den med i skibsmedicin-kisten som et universalmiddel både til udvortes og indvortes brug. Den blev brugt til desinficering af sår, mod mavepine og tømmermænd. I dag er det kun handelsskibe fra Marstal, der stadig har Riga Balsam i medicin-skabet.

Noter

Eksterne henvisninger 

 Riga Black Balsam - officiel website
 Om Riga Black Balsam på About.com 

Bittere
Drikke fra Letland
As Tears Go By

"As Tears Go By" er en sang som blev skrevet af The Rolling Stones forsanger Mick Jagger og guitarist Keith Richards. Den blev mest kendt da den blev indspillet af den engelske sangerinde Marianne Faithfull i 1964 .

Sangen bliver betragtet som den første originale komposition af Jagger og Richards. Indtil det tidspunkt havde de optrådt med covers af blues musikere. Myten fortæller at sangens oprindelse skyldes, at The Rolling Stones daværende manager Andrew Loog Oldham låste Jagger og Richards inde i køkkenet, og tvang dem til at skrive en sang samme . Resultatet blev ”As Time Goes By”, som er titlen sangen Dooley Wilson synger i filmen Casablanca. Det var Oldham der ændrede det ”As Time Goes By” til ”As Tears Go By”. Oldham gav balladen (en genre som The Stones endnu ikke var kendt for) til Faithfull, dengang 17 år, til hendes plade som b-side. Succesen af pladen gjorde at pladeselskabet, Decca, ændrede sangen så den blev til a-siden, hvor den blev en meget populær single. Den blev nummer 4 på de engelske charts, og fastgjorde Faithfull som en stor sangerinde. 

The Stones indspillede deres egen version et år senere. Den findes som b-side til ”19th Nervous Breakdown”. Den var en af de tre sange som bandet optrådte med til deres første optræden på The Ed Sullivan Show.

Udover The Stones live optræden af sangen, er den også sunget live af Faithfull i selskab med guitarist Johnny Marr under en koncert på Royal Albert Hall for Linda McCartney i 1999 .

Det blev coveret af Nancy Sinatra i 1966 på hendes album ”Boots”  og P. P. Arnold i 1970, endnu en gang produceret af Andrew Loog Oldham.

Eksterne henvisninger 

 Officiel tekst
 Se Rolling Stones ”As Tears Go By”
 Tekst og info til “As Tears Go By”

Fodnote 

Rolling Stones-sange
Singler fra 1965
Anybody Seen My Baby?

"Anybody Seen My Baby?" er en sang fra det engelske rock ’n’ roll band The Rolling Stones, og findes på deres album Bridges to Babylon 1997.

Skrevet af Mick Jagger og Keith Richards blev k.d. lang og Ben Mink derudover også krediteret. Sangen er bedst kendt for sit omkvæd, hvilket nogle steder lyder ligesom langs hit fra 1992 "Constant Craving” . Selvom de hævdede at de aldrig havde hørt sangen før endte Jagger og Richards med at skrive lang på sangen, sammen med hendes medsangskriver Mink, for at undgå nogle som helst retssager. 

Anybody Seen My Baby? er en typisk sang fra Bridges to Babylon perioden. Bass og keyboard på denne sang spilles af Jamie Muhoberac, mens Waddy Wachtel spiller akustisk guitar. Jagger, Richards og  Wachtel spiller på elekrisk guitar. 

Sangen blev verden over et hit i 1997, og gik ind på Top 20 i Europe og som nummer 3. på Billboard's Mainstream Rock Tracks. Angelina Jolie spiller i filmen en stripper der vandrer rundt i New York City .

Eksterne henvisninger 

Officiel tekst
Youtube.com Se ”Anybody Seen My Baby?” 
Tekst og info om “Anybody Seen My Baby”

Fodnote 

Rolling Stones-sange
Singler fra 1997
Sylvère Maes

Sylvère Maes (27. august 1909 i Zevekote – 5. december 1966 i Oostende), var en belgisk cykelrytter, som er bedst kendt for sine to sejre i Tour de France i 1936 og 1939.

Eksterne henvisninger 

 

Mandlige cykelryttere fra Belgien
Tour de France-vindere
Zonesystemet

Zonsystemet er et system til kontrol af eksponering ved fotografering som blev udarbejdet af fotograferne Ansel Adams og Fred Archer ved Los Angeles Art Center School i 1941. Zonesystemet har først og fremmest fundet anvendelse ved fotografering med film og i særdeleshed ved arbejde med store filmformater og sort/hvid-film, men kan også anvendes ved mindre-, farve- og digital fotografering.

Navnet zonesystemet udspringer fra at billedet inddelse i forskellige toner (eller nuancer) – et antal "zoner", som så er nummereret, oftest med romerske tal fra 0 til X (10). Zone 0 er helt sort, zone 1 den mørkeste nuance osv. frem til zone 10 som er papirets farve, mens zone 9 er lige præcist den lyseste nuance der kan skelnes fra zone 10. Zone 5 svarer til en middelgrå nuance:

På modsvarende vis kan dele af motivet inddelse i zoner efter deres luminositet, her svarer et zonetrin til en fordobling af luminositeten (en fordobling af eksponeringen af filmen).

Ved at anvende zonesystemet på alle dele af den fotografiske proces (valg af eksponering, fremkaldelse af filmen, kopiering og fremkaldelse på fotopapir), kan fotografen styre hvordan hver del af motivet fremstår på det færdige print.

Litteratur 
 Adams, Ansel. The Negative. New York Graphic Society Books. 1981.
 Adams, Ansel. The Print. New York Graphic Society Books. 1981.
 Wilhjelm, Geert. bogen om Zonesystemet, for 35 mm og 120 film. , københavn, 1979

Fotografi
Sam Malone

Sam Malone er en fiktiv bartender, tidligere baseball stjerne og tidligere alkoholiker, kendt fra den amerikanske komedieserie Sams Bar hvor han blev spillet af Ted Danson.

Biografi 
Sam Malone spillede for Boston Red Sox hvor han blev en stor stjerne. Han kom dog ud i et alkoholmisbrug og trak sig tilbage fra sporten. For at bevise han kunne bekæmpe sine dæmoner, valgte han at blive bartender hvor han konstant ville være i kontakt med alkohol. Sam Malone overtager baren Cheers. Igennem de efterfølgende 11 år har Sam mange bekendtskaber med kvinder, men det mest mindeværdige er dog med Diane Chambers.

Eksterne henvisninger 
 

Tv-seriefigurer
Deşteaptă-te, române!

Deșteaptă-te, române! (Kan oversættes som "Vågn op, rumæner!") er Rumæniens nationalmelodi. 

Teksten blev skrevet af Andrei Mureșanu (1816-1863) i år 1848 under navnet "Un răsunet" (et ekko) og blev sunget for første gang samme år i byen Brașov. Den blev nationalmelodi i 1989 og erstattede den tidligere kommunistiske nationalmelodi, Trei Culori (tre farver). Sangen var også Moldovas nationalmelodi fra 1991 til 1994, hvor den blev erstattet af landets nuværende nationalmelodi, "Limba noastră" (vort sprog).

Original Tekst 
Rumæniens nationalmelodi har 11 vers, men normalt synges kun vers 1 og 2, andre gange 1, 2 og 4 (nogle gange i rækkefølgen 1, 4, 2).

 1
 Deșteaptă-te, române, din somnul cel de moarte,
 În care te-adânciră barbarii de tirani
 Acum ori niciodată croiește-ți altă soarte,
 La care să se-nchine și cruzii tăi dușmani.
 2 
 Acum ori niciodată să dăm dovezi în lume
 Că-n aste mâni mai curge un sânge de roman,
 Și că-n a noastre piepturi păstrăm cu fală-un nume
 Triumfător în lupte, un nume de Traian.
 3 
Înalță-ți lata frunte și caută-n giur de tine, Cum stau ca brazi în munte voinici sute de mii; 
Un glas ei mai așteaptă și sar ca lupi în stâne, Bătrâni, bărbați, juni, tineri, din munți și din câmpii. 
 4 
 Priviți, mărețe umbre, Mihai, Ștefan, Corvine,
 Româna națiune, ai voștri strănepoți,
 Cu brațele armate, cu focul vostru-n vine,
 “Viața-n libertate ori moarte” strigă toți.
 5 
Pre voi vă nimiciră a pizmei răutate Și oarba neunire la Milcov și Carpați 
Dar noi, pătrunși la suflet de sfânta libertate, Jurăm că vom da mâna, să fim pururea frați. 
 6 
O mamă văduvită de la Mihai cel Mare Pretinde de la fii-și azi mână d-ajutori, 
Și blastămă cu lacrămi în ochi pe orișicare, În astfel de pericul s-ar face vânzători. 
 7 
De fulgere să piară, de trăsnet și pucioasă, Oricare s-ar retrage din gloriosul loc, 
Când patria sau mama, cu inima duioasă, Va cere ca să trecem prin sabie și foc. 
 8 
N-ajunge iataganul barbarei semilune, A cărui plăgi fatale și azi le mai simțim; 
Acum se vâră cnuta în vetrele străbune, Dar martor ne e Domnul că vii nu o primim. 
 9 
N-ajunge despotismul cu-ntreaga lui orbie, Al cărui jug de seculi ca vitele-l purtăm; 
Acum se-ncearcă cruzii, cu oarba lor trufie, Să ne răpească limba, dar morți numai o dăm. 
 10 
Români din patru unghiuri, acum ori niciodată Uniți-vă în cuget, uniți-vă-n simțiri. 
Strigați în lumea largă că Dunărea-i furată Prin intrigă și silă, viclene uneltiri. 
 11 
Preoți, cu crucea-n frunte căci oastea e creștină,Deviza-i libertate şi scopul ei preasfânt.
Murim mai bine-n luptă, cu glorie deplină,Decât să fim sclavi iarăși în vechiul nost’pământ.

Eksterne henvisninger 
Romania: Deșteaptă-te, române! – Video with scores and authentic video material of the Romanian revolution 1989 of the national anthem of Romania, with information in description and Creative Commons resources for Download in description

Nationalsange
Musik fra Rumænien
Broken Sword II: The Smoking Mirror

Broken Sword II: The Smoking Mirror, er et point and click adventure-computerspil oprindelig udgivet til Microsoft Windows og PlayStation i 1997. Det blev senere genudgivet til Microsoft Windows, OS X, og iOS som en remastered version, og udkom i 2012 også til Android. Det er det andet spil i Broken Sword serien, og er det første spil i serien der ikke følger Knight Templars historie. Spilleren har rollen som George Stobbart en ung amerikaner som er øjenvidne til kidnapningen af hans kæreste Nicolo Collard.

Historie 
Spillet starter da George Stobbart og hans kæreste Nico Collard besøger Professor Oubier ang. nogle historiske Mayan skatte. Huset bliver dog angrebet af nogle latinamerikanske skurke, og Nico bliver kidnappet. George bliver bundet fast til en stol, huset sat i brand, og han efterlades desuden med en fugleedderkop. Her overtager spilleren, og det er første opgave at få George fri. I dette spil kommer George til et fiktivt sydamerikansk eller mellemamerikansk land, på jagt efter skurkene der overfaldt dem, og stjal Mayan stenene. Man spiller denne gang også som Nico, og hende får man bl.a. fornøjelsen af at spille som i London.

Lokationer 

 Paris – Her starter spillet i Oubiers kæmpevilla. Da man undslipper, kommer man bl.a. til en lille Café, samme som i det forrige spil, men denne gang i noget tristere efterårs omgivelser. Man kommer også et smut forbi et galleri.

 Marseille – Et spor leder George til Marseille, hvor han skal forbi en lumsk havnevagt og hans hund, for at finde ind til et varehus på havnen, hvor Nico sidder fanget. 

 Quaramonte City – George og Nico finder et spor til Quaramonte City i Sydamerika, hvor de ryger i totterne på den vanvittige General Grasimento. 

 Jungle – De bliver jaget ud i junglen, hvor Nico bliver bidt af en slange, hvilket leder George ud på en jagt efter en sjælden plante der kan kurere hende. Her får han hjælp af en indfødt indianer stamme.

 Caribbien – George rejser også til Caribbien, hvor han bl.a. besøger den mystiske Zombie Island og havner i en film. 

 London – Nico tager til et museeum i London for at se på Mayan stenen, men den bliver stjålet, og Nico jagtet tyven gennem undergrundsbaner, og ud til Themsen hvor hun mødes med den psykotiske Karnac. 

 Soltempel – Spillet slutter inde i et soltempel hvor en solformørkelse er på vej. Kan George og Nico nå at stoppe Karnac?

Kildehenvisninger 
 Revolution Software

Computerspil fra 1997
Adventurespil
II: The Smoking Mirror
PlayStation-spil
Windows-spil
Marcel Marceau

Marcel Marceau (født Marcel Mangel 22. marts 1923 i Strasbourg, død 22. september 2007 i Cahors) var en fransk mimiker, der var verdensberømt for sine pantomimer.

Opvækst 
Marcel Marceau blev født i en jødisk familie. Ved den tyske invasion flygtede han som 15-årig med sin familie til Limoges. Han gik ind i den franske modstandsbevægelse, og som aktivist i den fransk-jødiske organisation L'Œuvre de Secours aux Enfants, forkortet OSE hjalp han børn til at overleve ved at bruge sin mimik i faretruende situationer for at sikre deres tavshed. Han gik ind i Charles de Gaulles frie franske styrker og blev forbindelsesofficer til general Pattons hær, da han talte glimrende engelsk. Han var endvidere eminent til tysk foruden sit modersmål fransk.

Marcel Marceau reddede mindst 70 jødiske forældreløse børn fra døden, da Nazityskland besatte store dele af Frankrig.

Karriere 

Ved at se Charles Chaplins film blev Marcel Marceau interesseret i skuespil, og efter krigen kom han på skuespillerskole. Her viste han snart et mimisk talent, og han kom til at spille Harlekin i et pantomime-stykke med titlen Baptiste, som også kendes fra filmen Paradisets børn. Marceaus indsats her gav ham straks stor succes, og han fandt ud af, at pantomimen kunne blive hans kunstneriske område.

I 1947 skabte Marceau klovnen Bip, der skulle blive hans alter-ego (svarende til Chaplins vagabond-skikkelse). I de følgende mange år lod han Bip gå igennem en række hændelser og eventyr, ofte af satirisk art, og hans succes var nu sikret. Blandt hans forestillinger var et få minutter langt livsforløb kaldet "Ungdom, voksenliv, alderdom og død".

Med denne succes etablerede han i 1949 verdens på den tid eneste pantomime-kompagni, der kom til at spille på Paris' førende teatre og over det meste af verden. Han producerede til dette kompagni hen imod tyve forestillinger. Med tv's stigende betydning blev han kendt af endnu flere mennesker over hele verden, og han medvirkede også i flere film. Måske hans mest kendte filmrolle er en cameo-medvirken i Mel Brooks' Silent Movie, hvor han som den eneste skuespiller har en talerolle, hvor han siger et ord: "Non!".

Referencer

Eksterne henvisninger 
 

 

Skuespillere fra Frankrig
Mimikere fra Frankrig
Raison d’état

Raison d’état er en doktrin, som siger at "statens ve og vel retfærdiggør alle tænkelige midler". Denne doktrin blev skabt af kardinal Richelieu under trediveårskrigen.

Det chilenske statsmotto Por la razón o la fuerza (med fornuft eller med magt) kan ses som et udslag af denne doktrin.

Jura
Politik
Sibirisk skovkat

Den sibiriske skovkat er en semi-langhårskat og er, i lighed med Norsk skovkat og Maine Coon en naturrace. Racen er, som navnet antyder, opstået i Rusland og Ukraine. Racen blev først anerkendt at World Cat Federation i 1992, og af FIFe i 1998. Sibirisk Skovkat er nu anerkendt af de fleste katteorganisationer.

Udseende 
Racen er mellemstor, kompakt, og med en tyk semilanghåret pels. De vejer typisk mellem 6-7 kg for hanner, og mellem 3-5 kg for hunner. Sibiriske katte vokser langsomt, og vil typisk først være fuldt udvoksede ved 5-års alderen.

Temperament 
Den sibiriske kat beskrives ofte som utroligt social, og katten får ofte et "yndlingsmenneske" som den udvikler et særligt forhold til. Den er efter sigende også let at opdrage, og den beskrives ofte som "hundeagtig" på grund af disse karaktertræk. Ofte er den yderst tålmodig overfor børn, hunde og andre katte og betegnes som meget stabil og godmodig. Samtidig er den meget legesyg, intelligent og kælen, og har et højt aktivitetsniveau som skal tilgodeses. Den Sibiriske kat vil trives med at være ude, men kan sagtens holdes som indekat, så længe den får tilpas aktivering.

Allergi 
Sibiriske katte er muligvis allergivenlige. Der findes ikke videnskabeligt bevis for dette, men mange opdrættere og ejere vil støtte denne påstand. Mange opdrættere tilbyder allergikere "test"-besøg, hvis man overvejer at købe en kat. Endvidere har Discoverys Animal Planet eksperter i katte og hunderacer, som forklarer dette: http://animal.discovery.com/videos/cats-101-siberian.html hvor en forklaring også gives hvorfor de er allergivenlige.

Eksterne kilder/henvisninger 

<div class="references-small">

 www.darak.dk – Dansk Racekatte Klubs hjemmeside
 www.jyrak.dk – Jysk Racekatte Klubs hjemmeside

Katteracer
Ølfabrikken

Ølfabrikken er et mikrobryggeri stiftet af Martin Larsen og Christian Skovdal Andersen. Bryggeriet var oprindeligt beliggende i Holløselund ved Tisvildeleje i Nordsjælland, men i 2007 indgik bryggeriet et samarbejde med GourmetBryggeriet, hvilket blandt andet medførte, at Ølfabrikken overtog GourmetBryggeriets produktionsadresse i Roskilde.

Bryggeriet er kendt for øl, der er meget kraftigt smagende. Dette opnåes blandt ved anvendelsen af store mængder humle, der giver både meget bitre og meget aromatiske øl. Øllet er desuden ufiltreret og upasteuriseret.

Tidslinje 
 2004: Ølfabrikken grundlægges i et sommerhusområde nogle få kilometer fra Tisvildeleje. Bryghuset lå inde i laden tilknyttet den gamle Strandgård.

 2006: I marts måned vælges Ølfabrikken af Danske Ølentusiasters medlemmer til Årets Bryggeri 2005. Ølfabrikkens Porter vælges desuden som Årets Ølnyhed 2005. Samme år udnævnes Ølfabrikken af hjemmesiden Ratebeer.com til det 28. bedste bryggeri i verden ud af 5.800 bedømte.

 2006 Ølfabrikken genskaber en øl efter en 4.000 år gammel sumerisk opskrift kaldet Hymnen til Ninkasi.

 2007: Den 1. maj offentliggøres det, at Ølfabrikken har indgået et samarbejde med GourmetBryggeriet, således at Ølfabrikken fremover ejes 50 % af brygmester Christian Skovdal Andersen og 50 % af GourmetBryggeriet.

 2008: Den 21. januar offentliggøres det, at GourmetBryggeriet nu ejer 100 % af Ølfabrikken. Christian Skovdal Andersen træder ud af virksomheden, og varemærket Ølfabrikken føres videre af GourmetBryggeriet helt uden de oprindelige ejere. I marts måned vælges Ølfabrikken af Danske Ølentusiasters medlemmer til Årets Bryggeri 2007.

Slogans 

Ølfabrikken har blandt andet gjort sig bemærket gennem farverige reklamer og slogans såsom:

 "Livet er for kort til lorteøl"
 "Pasteurisering er mord"
 "Filtrering er racisme"
 "Ølfabrikken, en fabrik der laver øl"

Se også 
 Bryggerier i Danmark

Referencer 

Mikrobryggerier fra Danmark
Virksomheder i Roskilde
Etableret i 2004
Milano-Sanremo

Milano-Sanremo er et årligt cykelløb mellem Milano og Sanremo, og regnes for et af cykelsportens monumenter.  I dag er det længste af alle professionelle endagsløb med en længde på 294 km.
Det første løb blev kørt i 1907 da franskmanden Lucien Petit-Breton vandt. I dag er løbet anset som et af de vigtigste blandt de professionelle cykelryttere og er en del af UCI World Tour.

Vindere

Eksterne links 
 Løbets hjemmeside

 
Etableret i 1907
Scientific American

Scientific American er et amerikansk tidsskrift indenfor det naturvidenskabelige område. Tidsskriftet udkommer månedligt.

Scientific American udkom første gang i 1845 og tidsskriftet er det ældste amerikanske magasin, der stadig udgives. Magasinet udgives tillige i en række udenlandske udgaver, og magasinet blev det første vestlige magasin, der blev udgivet i en kinesisk udgave. Der udgives i dag 18 udgaver af bladet i andre sprogversioner end engelsk.

I Danmark findes Scientific American sædvanligvis på større biblioteker og til salg i velassorterede kiosker.

Af danskere har bl.a. Niels A. Lassen, Bjørn Lomborg og Lene Hau skrevet artikler eller kommentarer.

En dansk pendant er Aktuel Naturvidenskab.

Eksterne links 

 Scientific American.com

Tidsskrifter fra USA
Züri-Metzgete

Züri-Metzgete (tysk: Meisterschaft von Zürich, dansk: Zürichmesterskabet) er et klassisk cykelløb som arrangeres årligt i Zürich, Schweiz. Züri-Metzgete var en del af UCI World Cup (1989-2004) og er nu en del af UCI ProTour.

Løbet har start og mål i Zürich. I en periode var mål på Oerlikon velodromen i Zürich, men dette er dog ikke længere tilfældet. Totalt har løbet en længde på 241 km med stigninger på over 3000 meter. Mellem 1993 og 1999 gik løbet fra Basel til Zürich og var kendt som Grand Prix Suisse.

2007-udgaven måtte aflyses på grund af sponsormangel.

Vindere

Eksterne links 
 Officielle hjemmeside

Klassiske cykelløb
Cykelløb i Schweiz
Sport i Zürich
Etableret i 1914
Fieldsmedaljen

Fieldsmedaljen er en pris, som gives til to, tre eller fire matematikere, der ikke er ældre end 40 år, på den Internationale Matematiske Unions internationale kongres, som afholdes hvert fjerde år. Fieldsmedaljen bliver af mange regnet for den bedste pris en matematiker kan modtage.
Prisen, som i 2006 var på 15.000 canadiske dollars (ca. 78.000 DKK), blev oprettet efter ønske af den canadiske matematiker John Charles Fields. Medaljen blev første gang givet i 1936, hvor den gik til den finske matematiker Lars Ahlfors og den amerikanske matematiker Jesse Douglas, og siden 1950 er medaljen blevet givet hvert fjerde år.

Sammenligning med Nobelprisen 

Fieldsmedaljen bliver ofte kaldt "matematikkens Nobelpris" fordi der er så meget prestige forbundet med den. Der er dog store forskelle: Fieldsmedaljen gives kun hvert fjerde år, og har en aldersgrænse: Modtageren må ikke være fyldt 40 år før den 1. januar det år, hvor medaljen uddeles. Desuden er prisen meget mindre end de 1,3 millioner amerikanske dollar (ca. 6.940.000 DKK) som følger med en Nobelpris. Endelig er der den forskel, at mens Nobelprisen gives for et enkelt resultat, gives Fieldsmedaljen oftest for et samlet stykke arbejde.

Siden 2003 er der blevet uddelt en anden matematikpris, Abelprisen, der på nogle måder minder mere om Nobelprisen end Fieldsmedaljen gør.

Fieldsmedaljevindere

Referencer

Eksterne henvisninger 

Matematikpriser
Tuareger

Tuareg, Touareg, Tuareg-folket (entalsform: Targui) eller det blå folk er et nomadefolk, der er en del af berber-folket. Tuaregerne er udvandret fra det nordlige Afrika (formentlig fra Libyen) til Sahel-området omkring 400-tallet.

En stor del af befolkningen i Sahel-regionen betegner sig fortsat som tuareger, men efter at tuaregerne gennem de forløbne århundreder er blevet slægtmæssigt blandet med en lang række afrikanske folkeslag, så er det i etnografisk henseende ikke helt entydigt korrekt at opretholde en definition af tuaregerne som et egentlig etnisk homogent eller særegent folkeslag, men snarere en socialgruppe, der fortsat opretholder en lang række tuareg-traditioner, herunder fortsat taler tuareg-sproget. Tuaregerne er således fortsat i sprogmæssigt henseende en særegen eller homogen sproggruppe.

Tuaregerne er udover sproget karakteriseret ved at bære en blå eller indigofarvet beklædning, som også har givet dem navnet eller tilnavnet det blå folk. 

Tuareger anvender skriftsproget tifinagh.

Eksterne henvisninger 

 Johannes Nicolaisen: "Some Aspects of the Problem of Nomadic Cattle Breeding among the Tuareg of the Central Sahara" (Geografisk Tidsskrift, Bind 53; 1954) 
 H. P. Steensby: "Nogle etnografiske Iagttagelser fra en Rejse i Algier og Tunis 1908" (Geografisk Tidsskrift, Bind 19; 1907)
Leonardo Duque

Leonardo Fabio Duque (født 10. april 1980) er en colombiansk tidligere professionel cykelrytter.

Eksterne henvisninger 

Mandlige cykelryttere fra Colombia